Die Vlaams Bijbelgenootschap ((af) Vlaamse Bybelgenootskap) is ’n Christelike interkerklike organisasie wat, net soos die Vlaamse Bijbelstichting en die Katholieke Bijbelstichting, Bybels versprei en die Bybelgebruik in Vlaandere aanmoedig. Die VBG is lid van die Wêreldbond van Bybelgenootskappe; ’n wêreldwye organisasie waarvan meer as 145 Bybelgenootskappe lede is. Die Bybelgenootskappe vertaal, druk en versprei die Bybel in samewerking met die plaaslike kerke in alle dele en alle tale van die wêreld. Vlaams Bijbelgenootschap United Bible Society (Wêreldbond van Bybelgenootskappe)